Gesoek: Nuuskanaal om ANN7 te vervang | Netwerk24
2 'huisrowers' weer vry ná ondervraging
Twee mans wat in die ooste van Pretoria in verband met 'n gewapende huisroof aangekeer is, is weer vrygelaat.
Egpaar in hul huis in PE aangeval
'n Man van Port Elizabeth is Dinsdag in die vroeë oggendure deur rowers in sy huis met 'n mes aangeval.
Rowers bederf 4 se kuiertjie by huis
Vier mans van Dewetsdorp in die Vrystaat se kuiertjie van verlede Vrydagaand is bederf toe gewapende rowers hulle by die huis in Hillside waar hulle gekuier het, van hul selfone en geld beroof het.
Amla nie meer top10-toetskolwer
Hashim Amla is nie meer een van die voorste 10 toetskolwers ter wêreld nie, terwyl die Proteas se aanvangskolwer Aiden Markram ondanks sy beurte van 0 en 19 teen Sri Lanka 'n plek opgeskuif het op die ranglys.
Bok-ghoeroe help Leeus met keerwerk
Die klem gaan Saterdag vir die Leeus soveel op verdediging wees in hul kwarteindstryd in die Super-rugbyreeks teen die Jaguares op Ellispark, dat Jacques Nienaber, die Springbokke se verdedigingsghoeroe, Dinsdag weer hand bygesit het tydens die oefen
Dís waarom Pumas paraat is
Die Pumas se dramatiese oorwinning Sondag in die eindstryd van die SuperSport-uitdaagreeks teen Griekwas was nie regtig 'n verrassing vir hul hoofafrigter, Brent Janse van Rensburg, nie.
SA wil nie 'meer soos Trump as Trump' wees nie
Suid-Afrika wil beslis nie "meer soos Trump as Trump self" wees deur "nasionale veiligheid" as wapen in 'n handelsoorlog in te span nie.
Handelsoorlog: SA groei nog nie geraak, sê IMF
Ondanks kommer oor internasionale handel, het die Internasionale Monetêre Fonds nié sy verwagting vir wêreld- ekonomiese groei aangepas nie.
Burger King se SA base kry nuwe baas
Die Kaapse bemagtigingsgroep Grand Parade Investments het 'n nuwe uitvoerende hoof.
Trump kry dwarsklappe van albei kante
Maandag se mediakonferensie ná die ontmoeting tussen pres. Donald Trump van die VSA en pres. Wladimir Poetin van Rusland het regoor die Weste 'n storm van afkeuring oor eersgenoemde se optrede uitgelok. Leopold Scholtz het die voorbereiding en afloop
Oom Bey se huis
Gewone mense kan brugbouers wees, skryf Rudi Buys, voormalige studentedekaan van Kovsies, in dié geredigeerde uittreksel uit sy boek, Brugbouers: Die Reitz-video en die Pad na Versoening.
Vrugbare teelaarde vir populiste
Stede was die wenners van die politieke en ekonomiese oorgang in Suid-Afrika met die landelike gebiede wat skynbaar vergete is, skryf Andries Bezuidenhout.
Boekefees tem koue met warm program in Klein-Karoo
Boekliefhebbers – Engels of Afrikaans – sal 'n skrywer of boek by die Montagu-boekefees vind wat elke boekhart warmer sal laat klop.
Een van Nelson Mandela se nalatenskap is die manier waarop hy mense inspireer het.
Engelse 'Diepe grond' in Jhb opgevoer
African Gothic, die Afrikaanse vertaling van Reza de Wet se Diepe grond, word tot 25 Julie in die Fringe in die Joburgteater in Braamfontein, Johannesburg, opgevoer.
Gesoek: Nuuskanaal om ANN7 te vervang
Deur Hanlie Stadler 08 Februarie 2018 12:38
Bob van Dijk, uitvoerende hoof van Naspers, en Calvo Mawela, uitvoerende hoof van MultiChoice, op 'n onlangse mediakonferensie waar MultiChoice se verhouding met ANN7 bespreek is. Foto: Felix Dlangamandla
MultiChoice, wat deurgeloop het onder kritiek omdat hy die Gupta-beheerde nuuskanaal ANN7 op sy platform dra, is op soek na vervaardigers vir 'n nuwe nuuskanaal.
Die maatskappy nooi maatskappye wat belang stel om vir 'n nuwe swartbeheerde 24 uur-nuuskanaal te tender, om hul voorneme te registreer.
Dit kan op MultiChoice se webtuiste gedoen word.
Die nuuskanaal moet 'n Suid-Afrikaanse, oorheersend Engelse nuuskanaal wees "wat die geskiedenis, diversiteit van kultuuragtergrond, taal en maatskaplik-ekonomiese omstandighede in Suid-Afrika in ag neem".
Dit moet regstreekse uitsendings met nuusaanbieders "in die styl van Al Jazeera, CNN, SkyNews, eNCA, SABC News en ander wees.
Die fokus sal spesifiek wees op "nasionale-, streek-, plaaslike en Afrika-nuus, aktualiteit, sake van die dag en sport, met 'n matige fokus op internasionale sake".
Dit moet besit, bedryf en bestuur word deur 'n onafhanklike swartbeheerde Suid-Afrikaanse maatskappy.
MultiChoice sal geen redaksionele beheer of eienaarskap hê nie.
Die nuuskanaal sal "wyd versprei word op DStv-pakkette".
Die kanaal sal deur MultiChoice "en ander bronne" gefinansier word.
"Die uitnodiging is net om te registreer met die doelwit om te tender sodat MultiChoice die vlak van belangstelling kan peil. 'n Verdere, formele uitnodiging om tenders in te dien, met besonderhede van die proses en verdere riglyne, sal middel Februarie gedeel word."
MultiChoice was in die spervuur omdat ANN7, wat tot onlangs aan die Guptas behoort het, R141 miljoen per jaar ontvang het en daar ook vrae was oor 'n voorafbetaling van R25 miljoen.
MultiChoice het onlangs in 'n interne ondersoek bevind daar was geen korrupsie nie, maar dat hy nie 'n behoorlike tenderproses met die ANN7-kanaal gevolg het nie.
MultiChoice ontken ook enige betrokkenheid by staatskaping.
Calvo Mawela, uitvoerende hoof van MultiChoice, het verlede week op 'n mediakonferensie by sy hoofkantoor in Randburg, Johannesburg, gesê hy gaan nie ANN7 se kontrak met sy nuwe eienaar hernu nie. Die kontrak kom op 20 Augustus vanjaar tot 'n einde.
Mawela sê MultiChoice haal ANN7 nie dadelik van die lug af nie, want hy wil aan die kanaal en sy werknemers genoeg tyd gee om planne vir die toekoms te maak.
Mawela sê die foute wat MultiChoice gemaak het, sluit in:
Hy het nie 'n behoorlike omsigtigheidstudie gedoen voordat hy 'n kontrak met ANN7 gesluit het nie.
Hy het nie vinnig genoeg gereageer en die direksie in kennis gestel van kwessies toe vrae oor ANN7 begin vra is nie.
Hy het nie behoorlik met alle belanghebbendes, waaronder die publiek, gekommunikeer oor die aangeleentheid nie.
MultiChoice, en sy moedermaatskappy, Naspers, word daarvan beskuldig dat hulle kommersiële ooreenkomste met ANN7 en die SAUK aangegaan het om die regering se beleid oor digitale migrasie te beïnvloed.
Mawela sê dit is aanvaarde gebruik om vir inhoud te betaal soos MultiChoice vir ANN7 gedoen het.
Mawela het toe gesê ANN7 sal deur 'n nuwe nuuskanaal wat Suid-Afrikaans en in swart besit is, vervang word. Mawela sê daar is genoeg ruimte in die Suid-Afrikaanse mark vir 'n derde onafhanklike nuusdiens.
Die Onafhanklike Kommunikasieowerheid (Okosa) ondersoek ook die ANN7-kontrak.
MultiChoice is soos Media24 'n filiaal van Naspers. Netwerk24 is 'n publikasie van Media24.
Meer oor: Naspers | Multichoice | Ann7 | Calvo Mawela | Koos Bekker | Guptas | Bob Van Dijk | Staatskaping